
מעבר למשמעת

פתח-דבר

מעבר למשמעת: מצייתנות לקהילתיות דן בצורך לעבוד בשיתוף עם התלמידים בעת קבלת החלטות ופתרון בעיות – כלומר, בצורך ליצור כיתות שבהן מכבדים מבוגרים וילדים כאחד. אַלפי קוהן (Alfie Kohn) מציב אתגר לחשיבתנו המסורתית: לטענתו, השאלה הראשונה בעבודה עם ילדים אינה צריכה להיות "כיצד נגרום להם למלא את רצונותינו?", אלא "לְמה הם זקוקים על מנת לצמוח, וכיצד אנו יכולים לספק להם את התנאים המתאימים לכך?". בִּמקום לנסות לשלוט באופן התנהגותם של תלמידים באמצעות רשימת עונשים שיש להטיל עליהם כתוצאה מהתנהגות בעייתית, על המורה להתמקד בהזנת סקרנותם הטבעית ולסייע להם לפתח מיומנויות לפתרון בעיות ואווירה של קהילתיוּת. 

קוהן מבקר את אותן שיטות המציעות מרשמים לטיפול בבעיות משמעת ושליטה בסביבה. הוא טוען שמרבית תכניות המשמעת הללו, אם לא כולן, מתמקדות ב"טיפול" בילדים או ב"אימון" ילדים, בדרכים לגבור על התלמידים ובשיטות לביסוס תוצאות "הגיוניות" למעשיהם, באופן שנועד להבטיח צייתנות XE "ציות של תלמידים"  עיוורת ושליטה. הוא שואל: האם סביבה מסוג זה אכן מעודדת למידה משמעותית?

כחלופה לאלה, קוהן מציע להפוך את הכיתה לקהילה שבה התלמידים יחושו שהם בעלי ערך ושמתייחסים אליהם בכבוד, ושבה דאגה ואֵמון יתפסו את מקומם של הגבלות ואיומים. בסביבה מעין זו, התלמידים ייטלו חלק משמעותי בקבלת ההחלטות לגבי לימודיהם ולגבי עיצוב קהילות חינוכיות שבהן יחושו קשורים זה לזה ולמבוגרים. 

ביטול השימוש בעונשים ובפרסים הוא חיוני בקהילה המבוססת על הוקרה ודאגה הדדית. השימוש בעונשים הופך את המורה לאוֹכּף הכללים, ולא למאמן המזין את סקרנותם של תלמידיו; השימוש בפרסים הופך את המורה למניפולטור המנסה להשיג צייתנות XE "ציות של תלמידים"  עיוורת. 

קוהן מקשר בצורה מתוחכמת בין האופן שבו תלמידים מתנהגים בבית הספר לבין התוכן הלימודי שהם מתבקשים ללמוד. לטענתו, קיים קשר ישיר בין צורות התנהגות בלתי רצויות לבין חומרי הלימוד. תכנית הלימודים XE "תכנית לימודים"  היא חלק מהֶקְשֵר כיתתי רחב יותר, שממנו נובעת התנהגותו החיובית או השלילית של התלמיד. קוהן טוען שאם ברצוננו להבין באמת את התנהגותם של תלמידים, עלינו לבחון לעומק את תכנית הלימודים: האם התכנית פשוטה מדי, משעממת מדי, חסרת ערך או אינה מזַמנת אפשרויות ליצירת אינטראקציה עם חברי הקבוצה האחרים? על מנת להשיג משהו שהוא מעֵבר למשמעת, עלינו לחשוף את הילדים לתכנית לימודים שתרחיב את חשיבתם, תעורר את סקרנותם ותעזור להם לבחון בצורה מיומנת יותר שאלות שהן בעלות חשיבות לחייהם.

במעֵבר למשמעת מציע אלפי קוהן לקורא מדריך מעורר מחשבה ליצירת כיתות המבוססות על כבוד והתחשבות. גישתו יכולה לערער את ביטחונם של אחדים, שכן היא שונה בתכלית מדגמי ניהול הכיתה XE "ניהול כיתה"  המסורתיים, שבהם המורים שולטים בתלמידים באמצעות הבטחת פרסים או איום בעונשים. אך למי שאינו שבוי בידי הגישות המסורתיות ומחפש להן חלופה, עשיית צעד אל מעֵבר למשמעת יכולה להוביל להבנה חדשה של התהליך החינוכי. על ידי ויתור על הכוח, ובאמצעות בחינה מחודשת של הדרך שבה אנו מגדירים את התנהגותם של תלמידים, נוכל לראות ביתר בהירות את תפקידו של המורה, וביחד עם תלמידינו להתחבר מחדש לעקרונות הדמוקרטיה.

פרנסיס פיירקלוט ג'ונס, נשיא ה-ASCD 1997-1996

פרק 1

 טבעם של ילדים

הראיות מצביעות יותר ויותר על נטייה מולדת של ילדים להיות קשובים לכאבם של אחרים… הפיכת אנשים לקשובים יותר מבחינה חברתית אינה תלויה רק בהורים ובמורים. גורמים מקרבים מבחינה חברתית מסוג זה כבר טמונים בילד.

מרטין הופמן (Hoffman, 1986)

מרוכזים בעצמם ומסוחררים מהכוח שבידיהם

באמתחתו של כל מורה* מצויה תיאוריה כלשהי. אפילו מחנך שמתעניין רק באסטרטגיות מעשיות, ושמקדם בברכה כל מה שמצליח – אפילו הוא פועל על בסיס מערכת של הנחות על הטבע האנושי, על ילדים, על הילד שיושב שם, על מדוע הילד שיושב שם עשה את מה שעשה ברגע זה. הנחות אלה משפיעות על כל מה שקורה בכיתות – החל בבחירת חומרי הקריאה שניתנים לתלמידים, וכלה באופי האינטראקציות היום-יומיות עִמם.

למרות היותן בעלות משמעות רבה, רק לעתים נדירות מבוטאות תיאוריות אלה בצורה מפורשת. איש לא קם ואומר: "אני מנהל את הכיתה בצורה כזאת לאור ההנחה הבסיסית שאין לתת אמון בילדים". אך דווקא מאחר שלהנחות אלה יש השפעה מכרעת על כל היבטי החינוך, חיוני כל כך לחשוף אותן ולהחליט האם לדבוק בהן גם לאחר בחינה קפדנית. באופן דומה, בכל פעם שיועץ בנושאי משמעת נותן לנו עצה, עלינו לבחון בנרות את המרשם שהוא מציע – מהן הנחותיו על אודות ילדים ועל אודות אנשים בכלל?

יש להיזהר במיוחד מפני תיאוריות המעמידות בבסיסן הנחות שליליות על מניעיהם ויכולותיהם של ילדים. תיאוריות אלה עולות לעתים קרובות בדיונים על ניהול כיתה XE "ניהול כיתה" . הבה נבחן את ההנחות החבויות שעליהן מתבססות מספר קביעות מוכרות.

"אם המורה אינו שולט בכיתה, התוצאה הסבירה ביותר היא שיהיה בה אי-סדר מוחלט". הנגדת המושגים "שליטה XE "שליטת המורה בכיתה" " ו"אי-סדר מוחלט" מבטלת את קיומן של אפשרויות אחרות. זו איננה טעות לוגית, אלא יותר אמירה המשקפת גישה שלילית לתלמידים. היא משקפת את הגישה שתלמידים – ואפשר שאנשים בכלל – זקוקים לשליטה צמודה, אם אנו מבקשים להפיק מהם תוצאות של ממש. שימו לב שאמירה זו אינה מדברת על הערך של קיום מסגרות XE "מסגרת לעומת שליטה"  בפעילויות עם תלמידים; היא רק קובעת שיש צורך בשליטה חיצונית כלשהי, שבלעדיה קטנים הסיכויים שתלמידים ילמדו או יתנהגו כיאות.*
"ילדים צריכים שיגידו להם בדיוק מה המבוגרים מצפים מהם, כמו גם מה יקרה אם לא יעשו את מה שאומרים להם לעשות". הנחות תאומות אלה, הנובעות שתיהן מן ההנחה הקודמת, הן הנחות בסיסיות בתחום של "ניהול כיתה XE "ניהול כיתה" ". הן חושפות את נטיותיהם של אותם אנשים המחזיקים בהן. יש בהן רמז להנחתם על אודות מה שעלול היה להתרחש אילו התלמידים היו מתבקשים להחליט בעצמם כיצד עליהם לנהוג, בִּמקום פשוט למלא הוראות. הם מניחים שאפילו קווים מנחים כלליים אינם מספיקים; נחוצות הוראות מפורשות כיצד בדיוק להתנהג. קביעה זו מרמזת על כך שלעולם אין די בבקשות והסברים; ציפיות הגיוניות לא יכובדו ללא איומים בעונש. בני אדם שכל הקביעות האלה נכונות לגביהם אינם כאלה שנחמד לבלות במחיצתם, מה שיכול להסביר את התנהגותם של מבוגרים המחזיקים באמונות אלה בסביבת ילדים. 

"יש לתת לילד שעשה משהו טוב חיזוקים חיוביים, אם ברצוננו לגרום לו להמשיך לנהוג כך". תמיכה נפוצה זו במתן מחמאות מרמזת שהסיבה היחידה לכך שילד יפגין אי פעם נדיבות XE "נדיבות, עידוד"  תהיה על מנת לזכות באהדתו של מבוגר. הדיבור על הצורך "לחזק" התנהגות מסוימת מרמז על כך שהתנהגות מסוג רצוי עלולה להיעלם בהיעדר חיזוקים. ביהביוריסטים XE "ביהביוריזם"  שמרניים מאמינים שהדבר נכון לגבי כל עניין. נראה שמחנכים רבים מאמינים שאמירה זו נכונה במיוחד לגבי מעשים מועילים. אם יש צורך לעודד תכונות כגון נדיבות באמצעות פרסים מילוליים, כנראה שהן אינן טבעיות; משמע, אם נאפשר לבני-אדם לנהוג כרצונם, הם ידאגו רק לעצמם. 

"בבסיסו של החינוך המוסרי עומד הצורך לעזור לאנשים לשלוט ביצריהם". ערכה של השליטה העצמית – או לפחות ההחלטה לשים דגש מיוחד על תכונה זו – היה לאורך ההיסטוריה מושא הטפתם של בעלי התפיסה השלילית לגבי הטבע האנושי, מאז אוגוסטין הקדוש ועד ימינו. למעשה, קביעה זו מתבססת על שלוש הנחות לפחות: הראשונה, שכולנו נמצאים במצב של מלחמה מתמדת עם עצמנו, קרועים בין תשוקותינו לבין הגיוננו (או לבין מוסכמות חברתיות); השנייה, שתשוקות אלה הן ביסודן אנוכיות, תוקפניות, או לפחות בלתי נעימות; והשלישית, שתשוקות אלה חזקות מאוד ומאיימות תמיד להשתלט עלינו.

מה שמכונה "חינוך האופי" נהנה מהתעוררות מחודשת באמצע שנות התשעים, וכדאי שנבין מהן האמונות על אודות הטבע האנושי המניעות תנועה זו, או לפחות את חלק מתומכיה הבולטים. אנשים אלה מצטיינים בגילוי-הלב שלהם, כך שאין צורך לשער שקיימות כאן הנחות נסתרות. "גישה מקיפה (לחינוך האופי) מבוססת על ראייה אפלה למדי של הטבע האנושי", מעיר וויליאם קילפטריק (Kilpatrick 1992, p. 96). השקפה זו כוללת את ההנחות ש"ברוב המצבים, הדבר ה'טבעי' ביותר לעשות הוא לצאת מהם בדרך הקלה" (שם, עמ' 25), וש"רוב בעיות ההתנהגות הן תוצאה של 'כוונת-זדון' גרדא מצד הילדים" (שם, עמ' 249). "חינוך האופי... תופס את הילדים כאגוצנטריים", טוען קווין ריאן XE "ריאן קווין (Ryan Kevin)"  (Ryan 1989, p. 16), ולפי אדוארד ווין (Wynne XE "ויין אדוארד (Wynne Edward)"  1989, p. 25), גישה זו מבוססת על תאורטיקנים ששותפים ל"ראייה פסימית למדי של הטבע האנושי".

הזרם המרכזי בכתובים בנושא המשמעת שונה מהגישה השלטת בחינוך האופי, בכך שהראשון מודה רק לעתים נדירות שדבריו מבוססים על ראיית הטבע האנושי בצורה שלילית. אבל הרי לפניכם מקבץ מדבריהם: 

( " 'עבודה עצמאית' היא לשון נקייה" לשיעור גבוה של הפרעות וביטול זמן. "במילים אחרות, כשהחתול הולך, העכברים ישתוללו" (Jones XE "ג'ונס פרדריק (Jones Frederic)"  1979, p. 30).

( "כש(תלמידים) מצליחים לטנף את הקירות או לקשקש עליהם, הם חשים עידוד לאתגר חוקים אחרים, קדושים יותר, כמו האיסור שחל על העלבת בני כיתתם" (Toby 1993/94, p. 8). 

( "אין זה מטבעם של ילדים להתנהג כראוי בבית הספר" (Canter XE "קנטר לי (Canter Lee)"  and Canter 1992, p. 7) (ראו נספח 2).

( האם ניתן לראות במתן פרסים על צייתנות XE "ציות של תלמידים"  שוחד? "בוודאי, זה מה שמניע אותנו… כשאנשים משתפים אִתנו פעולה, הם עושים זאת מכיוון שזה משרת איכשהו את מטרותיהם" (Bluestein XE "בלוסטיין ג'יין (Bluestein Jane)"  1988, p. 117).1
( "ללא ה'חיזוק' של ההוקרה, רוב הסיכויים הם שתלמידים יפנו לדרכים של שיתוף פעולה פחוּת" (Albert XE "אלברט לינדה (Albert Linda) ראו גם משמעת אסרטיבית"  1992a, p. 93). 

ההצהרה האחרונה מופיעה בתכנית הקרויה משמעת קואופרטיבית XE "משמעת קואופרטיבית"  (Cooperative Discipline). בבואו לתאר תלמידים, הדימוי האהוב על מחברהּ הוא שהם מנענעים חבל מול המורים בניסיונם לפתות אותנו למאבק חסר תועלת. עלינו ללמוד לא לבלוע את הפיתיון; כלומר, עלינו לעצור את הנטייה הבסיסית של ילדים (שהיא להפריע לתהליך הלמידה). בשלב אחר של התכנית, המחַבר מציג בפנינו תלמיד בכיתה א' ש"פשוט לא מצליח להתרכז" במשימותיו, למרות שהוא "יכול לשבת שעות בפינת הקוביות". המחבר מתאר את הילד כ"איזה מניפולטור רב-עוצמה!" (Albert XE "אלברט לינדה (Albert Linda) ראו גם משמעת אסרטיבית"  1989, p. 47). 

רודולף דרייקורס XE "דרייקורס רודולף (Dreikurs Rudolf)"  (Dreikurs), שתורותיו ושיטותיו שולבו במספר תכניות משמעת פופולריות, ציין ש"גישתו של כל מחנך לתהליך החינוכי מבוססת על תפיסה מסוימת של הטבע האנושי" (Dreikurs, Grunwald and Pepper 1982, p. 8). תפיסתו של דרייקורס עצמו מושאלת במידה רבה מהפסיכולוגיה של אלפרד אדלר XE "אדלר אלפרד (Adler alfred)" 

 XE "אדלר אלפרד (Adler Alfred)" . בנוסף למספר הצהרות מפוקפקות על חשיבות סדר הילדים במשפחה XE "סדר הילדים במשפחה" ,2 מציע אדלר תיאוריית התנהגות שהיא בבסיסה מכוונת-מטרה; הוא טוען שהמטרה האנושית המרכזית היא סיפוק האינטרס החברתי – הרצון להשתייך. לעתים, נראה שדרייקורס מאמץ השקפה חיובית על ילדים, בהתאם לעיקרון האדלריסטי, באמרו שהתנהגות בעייתית אצל ילד אינה אלא ניסיון תועה מצדו להרגיש שהוא משמעותי ושילדים בעייתיים הם בדרך כלל אלה שפשוט לא זכו לעידוד. 

כשדרייקורס ועמיתיו החלו לדון במצבים ספציפיים בבתים ובכיתות, הם החלו לגבש השקפה שונה לחלוטין על ילדים ומניעיהם. בכל אחד מן המקרים שבדק דרייקורס, כאשר דבר מסוים בכיתה התרחש שלא  XE "דרייקורס רודולף (Dreikurs Rudolf)" כשורה, הוא ייחס זאת לדרישתו הבלתי סבירה של הילד לתשומת לב. מכאן הסיק שעל המבוגרים לעולם לא לתת לילד תשומת לב "כשהוא מחפש זאת" (Dreikurs and Cassel 1972, p. 36).3
ההסבר השני האהוב על דרייקורס XE "דרייקורס רודולף (Dreikurs Rudolf)"  להתנהגות לא נאותה הוא הצורך של הילד בכוח ובעליונות. ככל הנראה, לא עלתה בדעתו האפשרות שיוזם המאבק הכוחני היה דווקא המבוגר, או שהצורך של הילד בכוח נובע מתוך המצב האובייקטיבי – היות התלמידים משוללי כוח. עולמו של דרייקורס הוא עולם המאוכלס ב"ילדים שיכורים מכוח" (Dreikurs and Grey 1968, p. 55) ובתלמידים שבאופן מופגן "מתעלמים" מאחרים (שם, עמ' 134). קשקוש על שולחנות הוא מעשה של "ילדים הרסניים" (שם, עמ' 162); אם תלמידי כיתה א' "הולכים מכות", זה רק בגלל שילדים בגיל זה "אוהבים להיאבק" (שם, עמ' 154). תלמידים שמאחרים (שם, עמ' 108) או ש"לא ממלאים הוראות או משימות, עושים זאת על מנת לרכוש תשומת לב, או שהם רוצים להוכיח שבכוחם לעשות כרצונם מבלי שאיש יעצור בעדם" (שם, עמ' 193). 

דרייקורס XE "דרייקורס רודולף (Dreikurs Rudolf)"  סולד מ"המאמצים שילדים עושים כדי להעמיד פנים כאילו הם קוראים, כאשר בעצם הם מסרבים לעשות זאת" (Dreikurs 1968, p. 152). הוא אף מעיר ש"יש רק הבדל כמותי בין הילד האמריקני ה'נורמלי'… שמסרב להתרחץ, לעשות את 
שעורי-הבית וכו'… לבין העבריין, שבאופן גלוי שרוי במצב של מלחמה עם החברה" (Dreikurs 1968, p. 6). טענתו של אדלר XE "אדלר אלפרד (Adler alfred)" 

 XE "אדלר אלפרד (Adler Alfred)"  – שילדים הם בעלי צורך בסיסי להיות חלק מקבוצה – הפכה בידיו של דרייקורס לא לאישור מחדש לגבי מניעיהם, אלא להזמנה להסתמך על לחץ חברתי כדרך לשליטה באלה שאינם הולכים בתלם (ראו פרק 4). ילד ש"מתמרמר על כך שהוא משמש נושא לדיון בכיתה" תואר כאדם שבדרך כלל "נוטל את מלוא הזכויות לעצמו, ולעולם לא נותן את אותן הזכויות לאחרים. ילד מסוג זה מפגין לעתים תכופות התנהגות בעייתית" (Dreikurs et al. 1982, p. 167
).

מנהלת בית ספר יסודי בוויסקונסין, שצוות מוריה עבר סדרת סדנאות בתכנית שלב (STEP XE "שלב", תכנית (STEP) ), שגם היא תוצר של דרייקורס XE "דרייקורס רודולף (Dreikurs Rudolf)" , הסבירה לי לפני זמן קצר את הפילוסופיה שאימצה: "לילדים יש סיבות להתנהג בצורה בעייתית, והרעיון הוא לא לתת להם את מה שהם רוצים". בהסתמכי על מה שאנשים אמרו לי על ערך עבודתו של דרייקורס, פירשתי אז את דברי המנהלת כהבנה שגויה ואף משעשעת של מה שלמדה. אך עם הזמן, כשקראתי את עבודתו בעצמי, הבנתי שהבעיה נובעת יותר מהתיאוריה עצמה ולא מאופן הבנתה. 

אני מתעכב על השקפותיו של דרייקורס XE "דרייקורס רודולף (Dreikurs Rudolf)"  – ועוד אשוב לכתביו במספר נקודות במהלך הספר – לאור היקף השפעתו כיום על מחנכים. אך הנקודה המרכזית כאן אינה במה הוא או כל אדם אחר מאמין. הנקודה היא ששומה עלינו לבחון בדקדקנות את מעשינו, ואת המלצות התאורטיקנים לגבי ניהול הכיתה XE "ניהול כיתה" , על מנת להבין מהן ההנחות המקובלות לגבי ילדים. 

מעגלים "מבטיחים"

אנו יכולים לחזות מראש כיצד מבוגר יתייחס לילדים רק מתוך ידיעתנו את אמונותיו לגביהם. מי שחושב שילדים מנסים תמיד להעלים מעיניו משהו כנראה מחזיק בדעה שתפקידם של המבוגרים הוא להשתלט על מניעים לא נעימים אלה, להכריח את הילדים לציית לכללים ולדאוג לכך שייענשו אם לא יצייתו. אכן, מחקרים הראו שתפיסה שלילית של הטבע האנושי נוטה להתקשר עם אסטרטגיות של שליטה XE "שליטת המורה בכיתה"  וענישה XE "ענישה"  (Clayton 1995). מה שחשוב הוא במה אנו מאמינים. 

אך גם אם למחנך או ליועץ אין דעה מגובשת לגבי טבעם של ילדים, הרי שבמעשיו או במרשמי הפעולה שלו יש כדי להעיד על אמונותיו. מאחר שמעשה נובע מתיאוריה, לעתים תכופות ניתן להסיק מהי התיאוריה מתוך המעשה. מרלין ווטסון XE "ווטסון מרילין (Watson Marilyn)"  (Watson) שמה לב לכך שתכניות משמעת נובעות מהחלה על ילדים של מאפייני החיים שטבע תומס הובס: הם מגעילים, אכזריים ונחותים. דוגמה אחת לכך, ממשיכה ווטסון, היא המדיניות שעל פיה יש לארגן לילדים מצב שבו יחוו את מה שדרייקורס מכנה "התוצאות הלוגיות". נוהל זה מבוסס על ההנחה המזעזעת שילדים צריכים לחוש כאב על מנת שיפסיקו להתנהג בצורה בעייתית.5 
…….. מעצם הרעיון של "משמעת" או של "ניהול" הכיתה משתמע משהו דומה. 

אם נפַתח את הרעיון הזה שלב אחד נוסף, הרי שהמעשים הנובעים מאמונותיו של המורה נוטים להפיק התנהגות מסוימת מצד הילד. סמנו ילד מסוים כבעייתי, וראו כיצד הוא אכן הופך לכזה. אם השקפתנו הכללית לגבי ילדים היא שהם מרוכזים בעצמם – כך בדיוק הם יתנהגו. התייחסות לתלמידים "כאילו צריך לשלוט בהם, תטרפד את נטייתם הטבעית לפתח שליטה XE "שליטת המורה בכיתה"  עצמית ולהפנים מחויבויות" (Watson XE "ווטסון מרילין (Watson Marilyn)"  1984, p. 42).

ראו מה קורה כאשר תלמידים בורחים באופן זמני ממורה החושב בצורה כזאת והמסתמך על שיטות של שליטה XE "שליטת המורה בכיתה" . כשהתלמידים בהפסקת צהרים, או בשיעור מוסיקה או אמנות, או באוטובוס הביתה, או כשיש להם מורה מחליף – בעצם, בכל עת שהם מחוץ לשדה ראייתו של ה"שולט" – הם עלולים להתפרץ. אין צורך להיות בעל תואר בפסיכולוגיה כדי להבין שהם ירצו אז לנסות להשיב לעצמם מעט מהעצמאות שנשללה מהם. 

ועכשיו, ראו מה קורה כשמורה זה מגלה מה התרחש בהיעדרו. האם הוא נעצר לפתע ואומר לעצמו: "אולי כדאי שאבחן מחדש את הנחותיי (השליליות) ואת הרגליי הכפייתיים? ראו לאן הם הביאו!" – להד"ם. במקום זאת, הוא מכריז אז בניצחון, "אתם רואים?! אתם רואים איך הילדים האלה מתנהגים?! נותנים להם אצבע והם לוקחים את כל היד!". וכך, הוא ממשיך להגיב בהידוק שליטתו, בהשלטת משמעת נוקשה יותר וכפייה XE "כפייה"  רבה יותר – ומעל לכול, ברכישת פחות אֵמון בתלמידים. 

החדשות הטובות הן שלגישה חיובית יותר לתלמידים יש תוצאות ממשיות, שהן רבות-עוצמה באותה המידה. ייתכן שאתם זוכרים את מה שכונה "אפקט פיגמליון XE "פיגמליון, אפקט" ", שתועד בשנות השישים: כאשר גרמו למורים להאמין שתלמידיהם ניחנו בפוטנציאל אינטלקטואלי בלתי רגיל, התלמידים שהיו בעלי יכולות ממוצעות למדי הגיעו להישגים מרשימים בלימודיהם. באופן דומה, מורים XE "מורים"  המניחים שילדים מסוגלים להתנהג למופת יכולים לגרום לנבואה להגשים את עצמה. הם יכולים ליצור מעגל "מבטיח", במקום מעגל הקסמים השלילי המוכר לנו יותר. כך, אם המורה בוטח בכוחם של תלמידיו לקבל החלטות בונות, הם יתנהגו בצורה שונה מאוד מתלמידיו של המורה העמית, שאינו בוטח בהם כשהם נותרים ללא השגחתו; על פי רוב, הם יתנהגו בצורה אחראית וימשיכו בלימודיהם (DeVries XE "דהוורי רטה (DeVries Rheta)" 

 XE "דווריי רטה (DeVries Rheta)"  and Zan XE "זן בטי (Zan Betty)"  1994; Hyman 1990). 

זאת הוכחה מכרעת לכך שמורה כזה אינו תמים או רומנטי בתפיסתו, כפי שיטענו הציניקנים (מובן שהציניקן תמיד יכחיש שהוא ציני ויתעקש שהוא רק "מציאותי"). אך איך בדיוק נראית תיאוריה חיובית יותר זו?

דחיית ההשקפה השלילית על הטבע האנושי – השקפה המבוססת על ההנחה שאנשים הם מטבעם אנוכיים ותוקפניים – אין פירושה שאנו מניחים שלא קיים רוע ושלכולם כוונות טהורות. נוכל להתבסס על הנחת היסוד שבני-אנוש מסוגלים להיות נדיבים ותומכים בזולת באותה המידה שהם מסוגלים להיות אנוכיים; נטייתם לעזור שווה לנטייתם לפגוע (בהנחה שכל שאר הגורמים שווים).

מחקרים רבים בתחומי הפסיכולוגיה ההתפתחותית והפסיכולוגיה החברתית תומכים במסקנה זו, ומטילים ספק באמונות מהסוג שהצגתי בתחילת פרק זה – שילדים יתנהגו בצורה נדיבה רק אם יקבלו חיזוקים לכך; שאנשים מוּנעים אך ורק על ידי תועלת אישית; שצריך לשלוט בתלמידים וכן הלאה. במקום אחר סקרתי ספרות זו ביתר פירוט (Kohn 1990a). למטרותינו כאן, ייתכן שדי בכך שאצטט את מסקנתם של מספר חוקרים מובילים בתחום של התפתחות הילד, שעבודתם במרכז הארצי לבריאות הנפש מאששת דברים שנתגלו במחקרים אחרים:

אפילו ילדים בני שנתיים הם בעלי (א) יכולת קוגניטיבית לפרש את מצביהם הפסיכולוגיים והפיסיים של אחרים; (ב) יכולת רגשית לחוות באופן פעיל את מצבו של האחר; ו(ג) רפרטואר התנהגותי שמאפשר להם לנסות להקל על אי-נוחות של אחרים. על פי אמונתנו, אלה הן היכולות העומדות בבסיסה של התנהגות אִכפתית של ילדים נוכח כאבו של האחר… ילדים צעירים מגלים דפוסי התנהגות של הפנמה מוסרית, שאינם מבוססים רק על פחד או רק על תגובה לציוויי הוריהם. קיימים סימנים המעידים על כך שילדים חשים אחריות כלפי אחרים (נוסף להיותם קשורים אליהם ותלויים בהם) כבר מגיל צעיר מאוד (Zahn-Waxler, Radke-Yarrow, Wagner, and Chapman 1992, pp. 127, 135). 

כשילדים אינם מתנהגים בהתאם ליכולות אלה, אנו יכולים להגיע למסקנה שונה לחלוטין מזו שאליה מגיעים הציניקנים. מעשים "ללא-מחשבה" יכולים להיות בדיוק כפי ששמם מרמז – מעשים שניתן לייחסם לחוסר חשיבה או לחוסר מיומנות. ילדים המתנהגים בצורה לא נחמדה אולי אינם מודעים להשפעות מעשיהם על אחרים, או שאינם מסוגלים לנהוג אחרת. קרולין אדוורדס (Edwards XE "אדוורדס קרולין (Edwards Carolyn)"  1986, pp. 40-41) מביאה את הדוגמה של קבוצת ילדים בני ארבע וחמש, שלעגו לילד בן שלוש מכיתתם; גודלו הפיסי היה אומנם שווה לשלהם, אבל, ואין זה מפתיע, חסרו לו מספר יכולות שהיו להם. האם הם התנהגו באכזריות? ההפך הוא הנכון. ילדים אלה, בשלב ההתפתחות החשיבתית שלהם, לא היו מסוגלים להבין שילד בעל אותם ממדים פיסיים יכול להיות צעיר מהם, וכתוצאה מכך, פחות מפותח מהם במובנים אחרים. 

גם ילדים בוגרים יותר יכולים להתנהג בצורה מרגיזה מתוך צורך לקבל יחס חם ודואג יותר. אילו היו מקבלים את היחס שלו הם זקוקים, היו נוהגים בצורה סלחנית יותר. ייתכן שהם למדו להסתמך על כוח ולא על היגיון, ולהעדיף הפגנת תוקפנות על פני סלחנות, כי זו הדרך שבה ראו את המבוגרים מתנהגים – ואולי גם כך התנהגו כלפיהם. האמירה "תנו להם אצבע והם ייקחו את כל היד" מתארת לרוב את התנהגותם של אנשים שקיבלו עד כה רק אצבעות.

עלינו להתמקד במה שילדים – וניתן להרחיב זאת גם למבוגרים – צריכים לקבל על מנת לתפקד בצורה הטובה ביותר. מתוך מיצוי של תיאוריות ומחקרים פסיכולוגיים רבים הצביעו אדוארד דיסי וריצ'רד ריאן (Deci XE "דסי אדוארד (Deci Edward)"  and Ryan 1990) על שלושה צרכים אנושיים אוניברסליים: עצמאות, קִרְבָה (למשפחה, לחברים) ותחושה של יכולת. ב"עצמאות" אין הכוונה לפרטיות, אלא להגדרה עצמית, לחוויה של היותך המקור להחלטותיך, בניגוד להיותך קורבן של כוחות חיצוניים שאינם בשליטתך; "קִרְבָה" פירושה הצורך לקיים קשרים עם אנשים אחרים, הצורך להשתייכות, לאהבה ולהוקרה. לבסוף, העובדה ש"תחושת יכולת" כלולה ברשימה זו מרמזת על כך שכולנו נהנים ללמוד דברים חדשים, לרכוש מיומנויות חדשות וליישמן.6

אני מציע רשימה זו לא כמילה האחרונה לגבי מהות הצרכים האנושיים XE "צרכים של ילדים" , אלא כפתיחה סבירה לדיון בנושא זה. עִרכו רשימה כזו בעצמכם, אם תרצו. מה שחשוב הוא שהשאלות הראשונות לגבי תלמידים יהיו: לְמה הם זקוקים על מנת לגדול ולשגשג? כיצד אנו יכולים להעניק להם דברים אלה?; וזאת בניגוד לשאלה: כיצד אנו יכולים לגרום להם לעשות את מה שאנו רוצים שיעשו?. חשיבה בכיוון זה משמעה שאם תלמיד מאכזב אותנו, הסיבה היא כמעט תמיד שאחד מצרכיו לא בא על סיפוקו. ייתכן שדרך זו לנסח את הסוגיה אינה בדיוק זהה לאמירה שהאדם טוב מנעוריו, אך יש בה כדי להתרחק מן ההנחות שתוארו קודם לכן ושעליהן מבוססות רוב תכניות המשמעת. 

מחנך שייקח לתשומת לבו את השיעורים הללו על אודות הטבע האנושי לא יוכל להניח שניתן לעמוד מן הצד ולצפות בילדים הגדלים להיות מבוגרים אחראיים באופן אוטומטי; הוא ידגים להם, יסביר להם ויראה להם שאִכפת לו. הוא יעבוד אִתם על מנת להופכם לפותרי-בעיות טובים יותר, ויעזור להם לראות כיצד מעשיהם משפיעים על אחרים. כשילדים יתנהגו בחוצפה, הוא יחשוב (בהתאם למצב ולגבולות סבלנותו) במונחים של הדרכת הילד – בניגוד לכפיית כללים על הילד. הוא יתייחס לילדים המתקשים לנהוג כלפי אחרים בכבוד או בצורה אכפתית כאל ילדים הזקוקים לעזרה, בדומה לילדים הזקוקים לעזרה בפתירת בעיות במתמטיקה. 

יתר על כן, יש סיכוי טוב שמורה מסוג זה יפעל לפי עצתו של נל נודינגס XE "נודינגס נל (Noddings Nel)"  (Noddings) וייחס לתלמידים את המניע הטוב ביותר האפשרי, בהתאם לעובדות – ראו את ספרם של מולנר ולינדקוויסט (Molnar and Lindquist 1989). מורה מסוג זה יודע שהסיכוי הטוב ביותר לעזור לתלמידים לפתח ערכים הוא להניח, במידת האפשר, שהם כבר מוּנעים על ידי הערכים שאנו מבקשים לעודד – ולא לייחס מעשה בלתי ברור לאיזה רצון שטני לגרום בעיות. הוא מאתגר את עצמו ואת עמיתיו לחשוב פעמיים לפני שהם מסווגים תלמיד מסוים כבעייתי או מייחסים לילדים מניעים אפלים. 

הוא עושה ככל יכולתו לסייע לתלמידיו ליצור תחושה של קהילתיות XE "קהילתיות"  בכיתה, לבנות מקום שבו יחושו שניתן להם כבוד, אֵמון וכוח. נשוב לרעיונות אלה בפרקים מאוחרים יותר, לאחר שנבחן מקרוב את תכניות המשמעת המסורתיות. בשלב זה נסתפק בהבנה שתכניות אלה נוטות להתקשר לתפיסה מפוקפקת לגבי ילדים ולגבי הטבע האנושי, ושגישה אופטימית יותר היא גם מדויקת יותר וגם בעלת סיכוי רב יותר ליצור שיטות עבודה שאכן פועלות. 

* 	מטעמי נוחות, ההתייחסות בתרגום העברי היא אל מוֹרֶה ואל מורים� XE "מורים" � – ד.ש.


* 	קיימת אפשרות תיאורטית שמי שמאמין בכך גם יוסיף שתלמידים זקוקים לשליטה חיצונית בעיקר בגלל הדרך שבה נהגו בתלמידים עד כה. אך ההנחה הנפוצה יותר היא שזהו טבעם של ילדים.

